**2017.gada 13. decembra ES fondu sanāksme**

**par 2014.-2020.gada**

**plānošanas perioda jautājumiem**

**(Finanšu ministrijas 202.telpa, plkst.10:00)**

Pielikums Nr.5.

| Nr. pk. | Institūcija, kura iesniedza jautājumu | Pieteiktais jautājums | Informācija |
| --- | --- | --- | --- |
| 12. | SM | Ņemot vērā līdz šim projektu iepirkumos konstatētās problēmas un konsekventi iepirkumu procesu izraisītās nobīdes projektu aktivitāšu īstenošanā un šo faktoru būtisko ietekmi finansējuma savlaicīgā un atbilstošā apguvē, lai pēc iespējas mazinātu gadījumus, kad IUB kapacitātes trūkums neļauj veikt iepirkumu pirsmpārbaudes pat finansiāli ietilpīgos projektos, vai, piemēram, Sadarbības iestādes atzinums par veikto pirmspārbaudi  ir pieejams tikai īsi pirms piedāvājumu iesniegšanas termiņa beigām, paredzot tās pārtraukšanu un jaunas procedūras uzsākšanu, aicinām IUB un Sadarbības iestādi izvērtēt iespēju pastiprināt finansējuma saņēmēju ex-ante atbalsta/ konsultatīvos pasākumus iepirkumu jomā, īpaši attiecība uz jaunā normatīvā regulējuma piemērošanā pieļautajām tipiskākajām kļūdām, kā arī konceptuāli izvērtēt iespēju iepirkumu pirmspārbaudēm novirzīt papildu resursus. Vai un kādi procesu uzlabojumi ir plānoti iepirkumu pārbaužu organizācijas jomā, lai novērstu uzraugošo iestāžu darbības vai bezdarbības dēļ radušos nepamatotu kavējumu un neatbilstību risku? | **CFLA atbilde:**Šobrīd vidējais iepirkumu pirmspārbaužu izvērtēšanas termiņš ir aģentūrā vidēji ir 11 dienas, SM projektiem, tas vidēji ir 9 dienas. Ņemot vērā ārējā normatīvajā regulējumā noteiktos īsos termiņus, CFLA veic visus iespējamos pasākumus, lai nodrošinātu atzinuma sniegšanu maksimāli īsā laikā, piem. 9. panta iepirkumiem vidēji 5 dienas.CFLA šobrīd jau šobrīd SM specifisko atbalsta mērķu projektu īstenotājiem nodrošinājuši šādus pasākumus:1.         Pēc līgumu par projektu īstenošanas noslēgšanas finansējuma saņēmējiem tiek organizēti individuālie semināri (pēdējais bija ar Rīgas Satiksmi 1.11, nākamie ar 4.1.5.2 saņēmējiem decembra sākumā), kuros tiek stāstīts par pirmspārbaužu veikšanas kārtību un biežāk konstatētajām kļūdām iepirkumos, kā arī uzsvērti tie gadījumi, kuros iespējami negatīvi atzinumi. 2.         Tāpat arī tiek sniegtas individuālas konsultācijas par konkrētiem gadījumiem, lai pēc iespējas novērstu neatbilstoši veiktu izdevumu riskus. Finansējuma saņēmēji jau pirms līguma noslēgšanas tiek aicināti griezties pie CFLA ar visiem neskaidrajiem, tai skaitā, iepirkumu jautājumiem, kā arī tiek aicināti operatīvi informēt par jebkurām problēmām, kas varētu ietekmēt projekta gaitu.3.         Papildus tam CFLA pavasarī un šobrīd atkārtoti tiek organizēti labās prakses semināri gan Rīgā, gan reģionos, kuros varēja pieteikties jebkurš finansējuma saņēmējs (arī tie, kuriem vēl nav noslēgti līgumi par projektu īstenošanu), un kuros tika runāts par konstatētajām kļūdām iepirkumos.4.         IUB regulāri rīko apmācības par iepirkumu jautājumiem, uz kuriem var pieteikties jebkurš interesents. Pēdējais šāda veida pasākums bija 2.11. **IUB viedoklis:** Attiecībā uz SM aicinājumu izvērtēt iespēju pastiprināt finansējuma saņēmēju ex-ante atbalsta/ konsultatīvos pasākumus iepirkumu jomā, īpaši attiecība uz jaunā normatīvā regulējuma piemērošanā pieļautajām tipiskākajām kļūdām IUB informē, ka tas finansējuma saņēmējiem piedāvā un nodrošina dažāda veida konsultatīvo atbalstu. Attiecīgi IUB vērš uzmanību, ka gadījumos, kad IUB tiek aicināts konsultēt vai, piemēram, individuāli prezentācijas veidā izklāstīt finansējuma saņēmējam tam interesējošos jautājumus, IUB nav atteicis šādiem lūgumiem. Tā, piemēram, IUB darbinieki ir vadījuši individuālus seminārus par jaunā Publisko iepirkumu likuma un Sabiedrisko pakalpojumu sniedzēju iepirkumu likuma regulējumu vairākiem finansējuma saņēmējiem (piemēram, AS “Latvenergo”, Rīgas pašvaldības SIA “Rīgas ūdens”, Rīgas pašvaldības SIA “Rīgas satiksme”). Turklāt IUB informē, ka tas regulāri piedalās dažādos semināros, konferencēs un mācības (tostarp Valsts administrācijas skolas rīkotajās mācībās), sniedzot prezentācijas un īstenojot apmācības par dažādām iepirkumu regulējuma tēmām, tāpat jāmin, ka saistībā ar šā gada pavasarī stājušos spēkā jauno iepirkumu regulējumu IUB konsultatīvajam atbalstam pievērsa īpašu uzmanību, palielinot līdzšinējo apmācību skaitu. Attiecībā uz konsultatīvā atbalsta pieejamību IUB informē, ka 2017.gadā tika arī īstenoti semināri tieši sabiedrisko pakalpojumu sniedzējiem. Tomēr vienlaikus attiecībā uz konsultatīvā atbalsta pieprasījumu jāmin gadījums, ka tika plānots speciāls seminārs sabiedrisko pakalpojumu sniedzējiem sadarbībā ar Valsts administrācijas skolu, tomēr tas sabiedrisko pakalpojumu sniedzēju intereses trūkuma dēļ nenotika. Līdz ar to var secināt, ka ne visi finansējuma saņēmēji pilnvērtīgi izmanto tiem pieejamās mācību iespējas, ko piedāvā IUB.Papildus IUB skaidro, ka tā tīmekļvietnē sadaļā “Iepirkumu veicējiem” ir pieejama plaša informācija (tostarp IUB skaidrojumi un vadlīnijas, tiesu prakses apkopojumi, nozaru iestāžu un organizāciju ieteikumi, kā arī norisinājušos semināru prezentāciju materiāli un citi palīgmateriāli), ko finansējuma saņēmēji var izmantot, veicot iepirkumus. Tā, piemēram, IUB tīmekļvietnē ir pieejams apkopojums par būtiskākajām un biežāk konstatētajām neatbilstībām iepirkuma procedūru dokumentācijā un norisē (<https://www.iub.gov.lv/sites/default/files/upload/Biezak_konstat_kludas-072017.pdf>), ko var izmantot gan pasūtītāji, gan sabiedrisko pakalpojumu sniedzēji. Tāpat IUB tīmekļvietnes sadaļā “Iepirkumu veicējiem” -> “Iepirkumu vadlīnijas” -> “Skaidrojumi un ieteikumi” ir pieejami Metodikas par iepirkumu pirmspārbaužu veikšanu sadarbības iestādei Eiropas Savienības struktūrfondu un Kohēzijas fonda 2014.-2020.gada plānošanas periodā pielikumi (kas nepieciešamības gadījumā tiek aktualizēti vidēji reizi ceturksnī), kuros ir norādīti visi galvenie kontroljautājumi (piemēram, attiecībā uz nosacījumiem, kas jāievēro, nosakot kvalifikācijas prasības piegādātājiem, nosacījumiem attiecībā uz tehnisko specifikāciju sagatavošanu, kā arī piedāvājumu izvēli atbilstoši paredzētajam piedāvājumu izvēles kritērijam), kurus pārbauda pirmspārbaudes veicējs, veicot iepirkuma dokumentācijas vai norises pirmspārbaudi saskaņā ar Ministru kabineta 2015.gada 10.februāra noteikumu Nr.77 „Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” (turpmāk – MK noteikumi Nr.77) regulējumu. Tāpat jāmin, ka IUB sniedz arī konsultācijas uz finansējuma saņēmēju jautājumiem (tostarp, telefoniski un izmantojot elektronisko saraksti, kas paātrina informācijas apmaiņu).Ievērojot visu iepriekš minēto, IUB uzskata, ka tas ir nodrošinājis un nodrošina pietiekamu konsultatīvo atbalsu finansējuma saņēmējiem.Papildus IUB vērš uzmanību, ka 2017.gadā IUB pirmspārbaužu plānā (IUB pirmspārbaužu plānā tiek ietverti visi tie iepirkumi, kuru iepirkumu plānus IUB ir iesniegusi CFLA un kas saskaņā ar MK noteikumu Nr.77 regulējumu ir IUB pirmspārbaužu kopā) kopā ir ietverts 21 valsts kapitālsabiedrību, kurās SM ir kapitāla daļu turētāja, iepirkums; no šiem iepirkumiem IUB ir veicis 4 iepirkuma procedūru dokumentācijas pirmspārbaudes; 1 iepirkuma procedūras pirmspārbaude pašreiz tiek veikta; 1 iepirkuma dokumentāciju IUB ir pieprasījis pirmspārbaudei; attiecībā uz 2 iepirkuma norišu pirmspārbaudi IUB ir informējis, ka tas veiks attiecīgo norises pirmspārbadi, ja tam būs nepieciešamā kapacitāte brīdī, kad būs nepieciešams uzsākt norises pirmspārbaudi. Jāņem vērā, ka attiecībā uz 2 no šiem 21 minētajiem iepirkumiem IUB iepirkuma plāns tika saņemts novēloti (t.i., jau ilgi pēc iepirkuma izsludināšanas), līdz ar to IUB objektīvi nebija iespējams iekļaut attiecīgos iepirkums pirmspārbaužu plānā un veikt šo iepirkumu pirmspārbaudes. Turklāt jāņem vērā, ka 3 no šiem 21 iepirkumiem (kas nav tie paši iepriekš minētie 2 iepirkumi, par kuriem novēloti tika saņemts iepirkuma plāns) uz projektu attiecināmās summas (no kopējās paredzamās līgumcenas) ir salīdzinoši nelielas. Papildus IUB vērš uzmanību, ka to kapitālsabiedrību, kurās SM ir kapitāla daļu turētāja, iepirkumi nav vienīgie iepirkumi ar lielu nozīmību un finansiālo ietekmi, proti, IUB veic pirmspārbaudes arī par citu lielo projektu iepirkumiem (piemēram, pirmspārbaudes par Rīgas pašvaldības SIA „Rīgas satiksme” projekta “Rīgas tramvaja infrastruktūras attīstība”, Valsts vides dienesta projekta “Vēsturiski piesārņoto vietu “Inčukalna sērskābā gudrona dīķi” sanācijas otrais posms”, VSIA „Paula Stradiņa klīniskās universitātes slimnīca” projekta “VSIA “Paula Stradiņa klīniskā universitātes slimnīca” A korpusa būvniecības otrā kārta” visu iepirkumu dokumentāciju un norisi), kā arī citiem finansiāli nozīmīgiem iepirkumiem, piemēram, saistībā ar tramvaju līniju attīstību un tramvaju piegādi Liepājā un Daugavpilī, dažādu pašvaldību ceļu infrastruktūras attīstības iepirkumiem, ūdenssaimniecības tīklu attīstību Jūrmalā un Jelgavā, turklāt lielākā daļa šo iepirkumu paredzamās līgumcenas ir mērāmas miljonos eiro un nereti arī pārsniedz to iepirkumu paredzamās līgumcenas, kurus plāno veikt vai veic valsts kapitālsabiedrības, kurās SM ir kapitāla daļu turētāja.Tāpat IUB informē, ka, saņemot kāda finansējuma saņēmēja vai CFLA lūgumu veikt konkrēta iepirkuma pirmspārbaudi, IUB izvērtē tā iespējas veikt pārbaudi, ņemot vērā tā kapacitāti konkrētajā brīdī un iespēju robežās veic šādas pārbaudes, pat ja IUB nebija ieplānojis tās veikt saskaņā ar pirmspārbaužu plānu. Tā, piemēram, attiecībā uz VAS “Latvijas Valsts dzelzceļš” projektu “Rīgas dzelzceļa mezgla posma Sarkandaugava – Mangaļi – Ziemeļblāzma modernizācija”, “Daugavpils Šķirošanas stacijas attīstība” un “Daugavpils pieņemšanas parka un tam piebraucamo ceļu attīstība” ievaros plānotajiem kopumā 3 būvuzraudzības un 3 būvdarbu iepirkumiem IUB šā gada marta nogalē saņēma CFLA lūgumu rast iespēju veikt vismaz 1 būvniecības un 1 būvuzraudzības iepirkuma dokumentācijas un norises pārbaudi; CFLA papildus citastarp informēja, ka, ņemot vērā, ka izsludinātie iepirkumi ir ļoti līdzīgi, ja vienā iepirkumā būs konstatējumi un iebildumi, tad šie iebildumi varētu attiekties arī uz pārējiem iepirkumiem. IUB, izvērtējot savu kapacitāti, izpildīja minēto CFLA lūgumu attiecībā uz iepirkumu dokumentācijas pirmspārbaudi, papildus informējot, ka veiks attiecīgo iepirkumu norises pirmspārbadi, ja IUB būs nepieciešamā kapacitāte brīdī, kad būs nepieciešams uzsākt norises pirmspārbaudi.2. Turpinot attiecībā uz SM aicinājumu konceptuāli izvērtēt iespēju iepirkumu pirmspārbaudēm novirzīt papildu resursus IUB vērš uzmanību, ka IUB tāpat kā liela daļa citu valsts pārvaldes iestāžu saskaras būtiski lielas personāla mainības problēmu – uz šā gada oktobri personāla mainības procents IUB ir 26%, savukārt IUB Kontroles departamentā, kas veic iepirkumu pirmspārbaudes, personāla mainības rādītājs ir 30% (ko ietekmē arī valsts pārvaldē esošais ar privāto sektoru, kā arī valsts un pašvaldību kapitālsabiedrībām salīdzinoši zemāks atalgojums), kas savukārt nozīmē to, ka nereti jaunajam personālam nav pietiekams kvalifikācijas līmenis zināšanu un pieredzes trūkuma dēļ. Turklāt jāņem vērā, ka tos darbiniekus, kas ilglaicīgā darbā IUB ir ieguvuši vērtīgu pieredzi un zināšanas, nereti *pārpērk* institūcijas, kas var piedāvāt labāku atalgojumu. IUB informē, ka šī problēma tiek nepārtraukti risināta, izmantojot visus IUB pieejamos līdzekļus (piemēram, regulāri īstenojot darbinieku iekšējās un ārējās apmācības, tādējādi ceļot to kvalifikāciju) un resursus (tostarp finansiālos).3. Noslēdzot attiecībā uz SM jautājumu par to, vai un kādi procesu uzlabojumi ir plānoti iepirkumu pārbaužu organizācijas jomā, lai novērstu uzraugošo iestāžu darbības vai bezdarbības dēļ radušos nepamatotu kavējumu un neatbilstību risku, IUB informē, ka attiecībā uz pirmspārbaužu jomu finansējuma saņēmējam ir pieejamas vairākas iespējas, kā paātrināt pirmspārbaužu procesu, kā arī sekmētu ātrāka pozitīva pārbaudes rezultāta sasniegšanu. Proti, IUB, sniedzot atzinumu ar iebildumiem par iepirkuma dokumentāciju saskaņā ar MK noteikumu Nr.77 regulējumu, finansējuma saņēmējam piedāvā iespēju iepirkuma dokumentācijā veicamos grozījumus pirms to publicēšanas saskaņot ar IUB. Lielākais vairums finansējuma saņēmēju, izņemot atsevišķus gadījumus, izmanto iespēju nepieciešamos grozījumus saskaņot, operatīvi sarakstoties elektroniskā pastā ar par pirmspārbaudi atbildīgo darbinieku, kā arī nepieciešamības gadījumā konsultējoties telefoniski.Jāņem vērā, ka saskaņā ar MK noteikumu Nr.77 21. un 24.punkta regulējumu IUB izskata un sniedz atzinumu par iepirkuma veicēja sniegto informāciju par projekta iepirkumā konstatēto pārkāpumu novēršanu 20 darbdienu laikā pēc pirmspārbaudes rezultātu noteikšanai nepieciešamo dokumentu vai informācijas saņemšanas, tomēr praksē IUB izskata iesniegtos dokumentus (t.i., grozījumus iepirkuma dokumentācijā, kas veikti pēc IUB atzinuma saņemšanas) vidēji nedēļas laikā vai ātrāk (atkarībā no izskatāmās informācijas apjoma, sarežģītības, kā arī finansējuma saņēmēja sniegtās informācijas kvalitātes un reģēšanas laika). Tāpat jāvērš uzmanība, ka praksē mēdz būt gadījumi, kad finansējuma saņēmēji neizmanto IUB piedāvāto iespēju saskaņot iepirkuma dokumentācijā nepieciešamos grozījumus pirms to publicēšanas, tādējādi šādos gadījumos visbiežāk apgrūtinot un pagarinot pirmspārbaudes procesu gadījumā, ja tiek konstatēts, ka veiktie grozījumi tomēr nav pilnībā atbilstoši IUB atzinumā minētajam.Papildus jāmin, ka arī gadījumos, kad IUB saskaņā ar MK noteikumu Nr.77 nosacījumiem par iepirkuma dokumentāciju sniedz negatīvu atzinumu un attiecīgi finansējuma saņēmējs izvēlas pārtraukt iepirkumu, IUB piedāvā iespēju neskaidrību gadījumā par atzinumā norādīto konsultēties (līdz ar to gadījumā, ja finansējuma saņēmējs vēlas, tam tiek dota iespēja saskaņot jaunā (atkārtoti izsludināmā) iepirkuma nolikumu ar IUB pirms iepirkuma izsludināšanas, lai novērstu konstatēto neatbilstību atkārtošanos jaunajā iepirkumā). Tomēr arī šo iespēju izmanto ne visi finansējuma saņēmēji.Turklāt, lai mazinātu iepirkumu pirmspārbaužu ietekmi uz iepirkuma procedūru termiņiem, IUB sākot no šā gada oktobra ir uzsācis īstenot IUB Stratēģijā minēto uzdevumu nodrošināt iepirkumu pirmspārbaužu veikšanu pirms iepirkuma procedūras uzsākšanas. Attiecīgi IUB pārbauda iepirkuma procedūru dokumentācijas projektu pirms iepirkuma izsludināšanas un pārbaudes rezultātā norāda finansējuma saņēmējam uz konstatējām neprecizitātēm un neatbilstībām; veiktos labojumus IUB piedāvā finansējuma saņēmējam saskaņot ar IUB, lai pārliecinātos, ka labojumi tiek veikti atbilstoši; tad pēc iepirkuma izsludināšanas tikt veikta oficiāla pirmspārbaude un sniegts atzinums saskaņā ar MK noteikumu Nr.77 regulējumu. Jāņem vērā, ka, ja, veicot jau oficiālo pārbaudi, netiek konstatētas citas neatbilstības, kuras, veicot pārbaudi pirms iepirkuma izsludināšanas, nebija iespējams konstatēt (piemēram, attiecībā uz paziņojumā par līgumu norādīto informāciju), vairumā gadījumu pēc tam, kad ir veikta iepirkuma dokumentācijas projekta pārbaude pirms iepirkuma izsludināšanas, oficiālās pārbaudes rezultātā par iepirkuma dokumentāciju tiek sniegts uzreiz pozitīvs atzinums. Papildus, lai paātrinātu informācijas apmaiņu un līdz ar to arī pirmspārbaudes procesu, sākot no šā gada rudens IUB piedāvā finansējuma saņēmējam pirmspārbaudes rezultātā konstatētās neprecizitātes un neatbilstības, ja tās ir iespējams labot, nepārtraucot iepirkumu, nosūtīt finansējuma saņēmējam elektroniskā pasta veidā (proti, nesniedzot oficiālu atzinumu saskaņā ar MK noteikumu Nr.77 regulējumu) un pēc nepieciešamo labojumu veikšanas šādā gadījumā IUB sniedz pozitīvu atzinumu (t.i., atzinumu saskaņā ar MK noteikumu Nr.77 21.1.apakšpunktu) – attiecīgi šādā gadījumā netiek sākotnēji sniegts oficiālais atzinums ar iebildumiem.Tāpat arī līdzīgi gadījumā, ja IUB, veicot pirmspārbaudi, konstatē, ka par iepirkuma dokumentāciju būtu sniedzams negatīvs atzinums, lai paātrinātu konstatēto trūkumu novēršanu un attiecīgi finansējum saņēmējs varētu ātrāk izsludināt atkārtotu iepirkuma procedūru, IUB piedāvā finansējuma saņēmējam pārtraukt iepirkumu un saņemt konstatējumus (konstatētās neatbilstības) elektroniskā pasta veidā (attiecīgi netiek sniegts oficiāli negatīvs atzinums saskaņā ar MK noteikumu Nr.77 regulējumu). |